**Izziņa par atzinumos sniegtajiem iebildumiem**

Ministru kabineta rīkojuma projekts

**„Par valsts nekustamo īpašumu pārdošanu”**

**VSS-566**

1. **Jautājumi, par kuriem saskaņošanā vienošanās nav panākta: nav**

**Informācija par elektronisko saskaņošanu:**

|  |  |
| --- | --- |
| Datums: | **29.07.2019.** |
|  |  |
| Saskaņošanas dalībnieki: | Tieslietu ministrija, Vides aizsardzības un reģionālās attīstības ministrija, Latvijas Pašvaldību savienība |
|  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

1. **Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
|   Nr. p.k. | Saskaņošanai nosūtītā projekta redakcija (konkrētā punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)  | Atbildīgās ministrijas norāde par to, ka iebildums ir ņemts vērā vai informācija par saskaņošanā panākto alternatīvo risinājumu |  Projekta attiecīgā punkta (panta) galīgā redakcija  |
| 1 | 2 | 3 | 4 | 5 |
|  |  | **Tieslietu ministrija**No projekta sākotnējās ietekmes novērtējuma ziņojuma (anotācijas) (turpmāk – anotācija) I sadaļas 2. punktā ietvertās informācijas un pievienotajiem dokumentiem secināms, ka nekustamais īpašums (kadastra numurs 27000270106) Talsu ielā 112, Ventspilī ir apgrūtināts ar personālservitūtu par labu Telekomunikāciju centram. Savukārt anotācijas II sadaļas 1. punktā personālservitūta izlietotājs nav norādīts kā sabiedrības mērķgrupa, kuru projekts ietekmē vai varētu ietekmēt. Ņemot vērā minēto, tiesiskās skaidrības nodrošināšanai lūdzam anotācijas I sadaļas 2. punktā (4. lapaspusē), un, ja nepieciešams, arī anotācijas II sadaļas 1. punktā, skaidrot, kādas tiesiskās sekas projekta 1.2.  apakšpunktā minētā nekustamā īpašuma atsavināšanas gadījumā iestāsies attiecībā uz minēto personālservitūtu. | **Iebildums ņemts vērā** | Papildināts anotācijas I sadaļas 2. punkts šādā redakcijā:“Ņemot vērā, ka servitūts uz telefonu kanalizāciju, sadales skapi un kabeļiem par labu Telekomunikāciju centram zemesgrāmatas nodalījuma Nr. 1873 III daļas 1.iedaļas 1.1. punktā izdarīts nevis ieraksta, bet atzīmes veidā, atbilstoši Zemesgrāmatu likuma 46.panta ceturtajai daļai, atzīme nav šķērslis tālākai nostiprināšanai, bet piešķir ar atzīmi nodrošinātai tiesībai priekšrocību, sākot no atzīmes ierakstīšanas dienas zemesgrāmatā, un saistošu spēku pret tiem nekustama īpašuma ieguvējiem un citām personām, kuru tiesības nostiprinātas pēc atzīmes ierakstīšanas.Civillikuma 1231.pants nosaka, ka servitūtus nodibina ar likumu, tiesas spriedumu, līgumu vai testamentu.Kā norādīts Latvijas Republikas Augstākās tiesas Civillietu departamenta 2018.gada 31.janvāra spriedumā /lieta Nr.C27181614, SKC‑26/2018; [ECLI:LV:AT:2018:0131.C27181614.1.S](https://manas.tiesas.lv/eTiesasMvc/eclinolemumi/ECLI%3ALV%3AAT%3A2018%3A0131.C27181614.1.S)/, Zemesgrāmatu likuma 43.pants noteic, ka nostiprinājumus zemesgrāmatas nodalījumā izteic ierakstos (pantos) un atzīmēs. Savukārt minētā likuma 44.pants noteic, ka ierakstu veidā uz nekustamu īpašumu nostiprina tiesības, kam pamatā ir tiesisks darījums, tiesas spriedums vai lēmums vai administratīvu iestāžu akts vai kas pastāv uz paša likuma (5.p.) pamata; tāpat nostiprina minēto tiesību pārgrozījumus un dzēsumu.Atzīmju veidā nostiprina tiesību nodrošinājumus un aprobežojumus.Tiesību doktrīnā norādīts, ka minētais pants novelk stingru robežu starp nostiprinājumiem „ierakstu” un „atzīmju” veidā, lai šos divus veidus nevarētu sajaukt. Viss, kas jānostiprina uz tiesiska darījuma pamata, piemēram, īpašuma tiesības, ķīlas tiesības, uztura tiesības, servitūtu tiesības, nomas tiesības etc., tāpat tiesiskā darījumā noteiktie aizliegumi atsavināt īpašumu un apgrūtināt to, pēcmantinieku iecelšanas un mantojuma līgumi jānostiprina „ierakstu” veidā (sk. *Zemesgrāmatu likums. Likuma teksts ar paskaidrojumiem. Sastādījis J.Gobziņš. Rīgas - Valmieras zemesgrāmatu nodaļas priekšnieks. Rīga: A.-S. „Zemnieka Domas”, 1938, 24.-25.lpp.*).Likumdevējs Zemesgrāmatu likuma 45.pantā uzskaitījis tos tiesību nodrošinājumus un aprobežojumus, ko atzīmju veidā var ierakstīt zemesgrāmatā, tostarp norādot, ka atzīmju veidā ieraksta ar īpašnieka piekrišanu – visu, ko varētu nostiprināt ierakstu veidā, līdz to šķēršļu novēršanai, kuru dēļ šāds nostiprinājums nav iespējams; šīs atzīmes ieraksta tajā daļā un iedaļā, kurā nāktu nostiprinājums ieraksta veidā (45.panta 7.punkts).Savukārt minētā likuma 46.pantā likumdevējs norādījis tās tiesiskās sekas, ko izraisa 45.pantā uzskaitīto atzīmju ievešana zemesgrāmatā.Atbilstoši 46.panta ceturtajai daļai atzīme, izņemot šī panta pirmajā, otrajā un trešajā daļā uzskaitītos gadījumus, nav šķērslis tālākai nostiprināšanai, bet piešķir ar atzīmi nodrošinātai tiesībai priekšrocību, sākot no atzīmes ierakstīšanas dienas zemesgrāmatā, un saistošu spēku pret tiem nekustama īpašuma ieguvējiem un citām personām, kuru tiesības nostiprinātas pēc atzīmes ierakstīšanas.Papildināts anotācijas II sadaļas 1. punkts šādā redakcijā: ”Atsavinot rīkojuma projekta 1.2.apakšpunktā minēto nekustamo īpašumu, ieguvējam jāņem vērā nodrošinātā tiesība, kas vēl galīgi nav nodibināta – servitūts uz telefonu kanalizāciju, sadales skapi un kabeļiem par labu Telekomunikāciju centram.” |
|  |  |
| Atbildīgā amatpersona |    |
|  |  |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Sigita Janvāre

|  |
| --- |
| (par projektu atbildīgās amatpersonas vārds un uzvārds) |
| Valsts akciju sabiedrības “Valsts nekustamie īpašumi” valdes locekle |
| (amats) |
|  |
| (tālruņa un faksa numurs) |
| Sigita.Janvare@vni.lv |
| (e-pasta adrese) |

Arta Tupiņa

VAS «Valsts nekustamie īpašumi»

Tiesību aktu daļas

Tiesību aktu speciāliste

Vaļņu iela 28, Rīga, LV-1980

E-pasts: arta.tupina@vni.lv; [www.vni.lv](http://www.vni.lv)